b'\n_START_ARTICLE_\nGeorge F. Kennan\n_START_PARAGRAPH_\nD\xc5\xbeord\xc5\xbeas Frostas Kenanas (George Frost Kennan, 1904\xc2\xa0m. vasario 16 d. \xe2\x80\x93 2005\xc2\xa0m. kovo 17 d.) buvo JAV diplomatas, politologas ir istorikas, geriausiai \xc5\xbeinomas kaip \xe2\x80\x9evar\xc5\xbeymo politikos t\xc4\x97vas\xe2\x80\x9c bei svarbi fig\xc5\xabra \xc5\xa0altojo karo prad\xc5\xbeioje. Jis taip pat ra\xc5\xa1\xc4\x97 istorinius veikalus apie santykius tarp Rusijos ir Vakar\xc5\xb3 pasaulio._NEWLINE_Penktojo de\xc5\xa1imtme\xc4\x8dio pabaigoje D\xc5\xbe. Kenano veikalai \xc4\xafkv\xc4\x97p\xc4\x97 Trumeno doktrin\xc4\x85, po kurios jis tapo viena ry\xc5\xa1kiausi\xc5\xb3 fig\xc5\xabr\xc5\xb3 \xc5\xa0altojo karo istorijoje. Jo 1946\xc2\xa0m. para\xc5\xa1ytoje "Ilgoje Telegramoje" buvo teigiama, jog TSRS re\xc5\xbeimas spar\xc4\x8diai ple\xc4\x8diasi ir tai reikia kuo skubiau sustabdyti regionuose, kurie yra strategi\xc5\xa1kai svarb\xc5\xabs Jungtin\xc4\x97ms Amerikos Valstijoms. D\xc5\xbe. Kenanas taip pat buvo vienas pagrindini\xc5\xb3 Mar\xc5\xa1alo plano iniciatori\xc5\xb3.'